ai4bharat/Pralekha huggingface dataset:
वित्त मंत्रालय
वित्तीय वर्ष 2018-19 में, नवम्बर 2018 तक प्रत्यक्ष कर संगह दर्शाता है कि सकल संग्रह 6.75 लाख करोड़ रूपये रहा है। यह पिछले साल की इसी अवधि की तुलना में 15.7 प्रतिशत अधिक है।
 अप्रैल-नवम्बर 2018 के दौरान 14.7 प्रतिशत बढ़कर 5.51 लाख करोड़ रूपये रहा है। शुद्ध प्रत्यक्ष कर संग्रह वित्तीय वर्ष 2018-19 के लिए प्रत्यक्ष करों के कुल बजट अनुमानों  का 48 प्रतिशत रहा है।
जहां तक कार्पोरेट आयकर  और व्यक्तिगत आयकर  की वृद्धि दर का संबंध है, सीआईटी के लिए सकल संग्रह की वृद्धि दर 17.7 प्रतिशत और पीआईटी  की 18.3 प्रतिशत रही है। धन वापसी के समायोजन के बाद सीआईटी संग्रह में शुद्ध वृद्धि 18.4 प्रतिशत और पीआईटी संग्रह में 16 प्रतिशत रही है। यह उल्लेखनीय है कि वित्तीय वर्ष 2017-18 की इसी अवधि के दौरान कर संग्रह में आय घोषणा योजना  के तहत हुए असाधारण संग्रह 10,833 करोड़ रूपये  की राशि भी शामिल है। यह वर्तमान वर्ष के संग्रह का एक हिस्सा नहीं है।
रेल मंत्रालय
रेल मंत्री पीयूष गोयल ने रेलवे बोर्ड के सभी निदेशालयों के कामकाज की समीक्षा की
श्री गोयल ने बेहतरीन कामकाज को जारी रखने और इसका स्तर बनाए रखने पर जोर दिया
बेहतर निगरानी, परियोजनाओं को समय पर पूरा करने और परिचालन कुशलता में वृद्धि करने से सभी तय विकास पहलों को पूरा कर पाना सुनिश्चित होगा : श्री पीयूष गोयल
रेल, वाणिज्य एवं उद्योग, खाद्य एवं सार्वजनिक वितरण और उपभोक्ता मामलों के मंत्री श्री पीयूष गोयल ने आज रेलवे बोर्ड के सभी निदेशालयों के कामकाज की समीक्षा की। बैठक में रेलवे बोर्ड के अध्यक्ष एवं मुख्य कार्यकारी अधिकारी तथा ईडी स्तर और उससे ऊपर के सभी अधिकारी उपस्थित थे।
रेल मंत्री ने स्लीपर अथवा थ्री एसी श्रेणियों में अधिक सुविधाओं के विकास और सभी तरह के व्यवसाय के लिए किराया और मालभाड़ा प्रणाली को अधिक सरल तथा आम यात्रियों और व्यवसायियों की जरूरतों के अनुरूप बनाने की आवश्यकता बताई।
पिछले 8 महीनों के दौरान भारतीय रेलवे ने कोरोना महामारी के खिलाफ संघर्ष में राष्ट्र का नेतृत्व करने की चुनौती को स्वीकार किया है। इस महामारी के सामाजिक-आर्थिक परिणामों, चाहे वे लॉकडाउन के दौरान ढुलाई किये जाने वाले माल की मात्रा को बढ़ाना हो, महत्वपूर्ण रख-रखाव परियोजनाओं को पूरा करना हो अथवा राष्ट्रीय स्वास्थ्य देखभाल संबंधी प्रयासों में सहयोग करना हो, इनसे निपटने में रेलवे ने बेहतरीन प्रदर्शन किया है। रेल मंत्री ने इस बात पर जोर दिया कि इस बेहतरीन कामकाज को जारी रखा जाए और इसका स्तर बनाए रखा जाए।
रेल मंत्री ने कहा कि बेहतर निगरानी, परियोजनाओं को समय से पूरा करने और परिचालन गुणवत्ता में वृद्धि से रेलवे अवसंरचना क्षेत्र के क्षमता निर्माण के साथ-साथ सभी विकासात्मक पहलों के लक्ष्य प्राप्त करना सुनिश्चित होगा।
रेल मंत्री ने रेलवे के व्यवसायिक परिचालन और अवसंरचना के विकास में और अधिक बेहतरी लाने के लिए अधिकारियों से सुझाव देने को भी कहा।
श्री पीयूष गोयल ने कहा कि किसी परियोजना को शुरू करने से पहले उसकी समुचित योजना बनाना और पर्याप्त परिश्रम बेहद जरूरी है, ताकि यह सुनिश्चित किया जा सके कि न सिर्फ परियोजना अच्छी तरह पूरी हो, बल्कि उसकी लागत में भी वृद्धि नहीं हो।
विज्ञान एवं प्रौद्योगिकी मंत्रालय
सीएसआईआर-कोशिकीय एवं आणविक जीवविज्ञान केन्द्र , हैदराबाद कोविड-19 के खिलाफ कई मोर्चों पर लड़ाई लड़ रहा है
सीएसआईआरका घटक और अग्रणी जीवविज्ञान प्रयोगशाला सीसीएमबी कोविड-19 के खिलाफ देश की लड़ाई में विभिन्न उपकरणों और दृष्टिकोणों का उपयोग कर रही है। यह प्रयोगशाला हैदराबाद में स्थित है।
हाल के कुछ विशिष्ट कार्य हैः-
मरीजों के नमूनों की जांच
सीसीएमबी कोविड-19 की जांच के लिए अधिकृत परीक्षण केन्द्र है। केन्द्र में तेलंगाना के 33 जिलों के मरीजों के नमूने सार्स-सीओवी-2 वायरस की जांच के लिए आते हैं। वर्तमान में केन्द्र की परीक्षण क्षमता लगभग 350 नमूने प्रतिदिन है।
कोविड-19 जांच के लिए प्रशिक्षण
सीसीएमबी ने 5 सरकारी अस्पतालों- हैदराबाद स्थित एनआईएमएस, आईपीएम, गवर्नमेंट फीवर हॉस्पीटल तथा वारंगल स्थित काकातीय मेडिकल कॉलेज के 25 डॉक्टरों, तकनीकी कर्मचारियों और छात्रों को प्रशिक्षण दिया है। ये प्रशिक्षित चिकित्साकर्मी अपनेअस्पतालों में जांच गतिविधियों के लिए तैनात किये गए है। इसके अलावा सीएसआईआर-सीसीएमबी ने प्रशिक्षण प्रदान करने के लिए वीडियो बनाया है जिसके माध्यम से मरीजों के नमूनों से संबंधित कार्य करने तथा पीटी-पीसीआर के सर्वोत्तम अभ्यासों का प्रशिक्षण प्राप्त किया जा सकता है। ये वीडियो अधिकृत केन्द्रों पर उपलब्ध है। वीडियोdirector@ccmb.res.in से संपर्क कर प्राप्त किये जा सकते हैं।
सार्स-सीओवी-2जीनोम की सीक्वेंसिंग
सीएसआईआर प्रयोगशालाएं कोरोना वायरस की जीनोभ सीक्वेंसिंग कार्य का नेतृत्व कर रही है। सीसीएमबी सार्स-सीओवी-2 वायरस की अगली पीढ़ी की सीक्वेंसिंग और विश्लेषण कर रहा है ताकि वायरस के संपूर्ण जीनोम सीक्वेंस का पता लगाया जा सके। जिन नमूनों में वायरस की अधिक उपस्थिति है उसे सीक्वेसिंग के लिए चुना जाता है। सीसीएमबी ने कुछ मरीजों के वायरस आइसोलेट्स की सीक्वेंसिंग की है और अगले 3-4 सप्ताहों में कई सौ वायरस आइसोलेट्स की सीक्वेंसिंग करने का लक्ष्य निर्धारित किया गया है।
जांच के नये लक्ष्य और नई दवाओं के लिए सार्स-सीओवी-2 वायरस का कल्चर
आर एंड डी समुदाय के पास वायरस कल्चर रिपोर्ट की कमी है। वायरस कल्चर जांच के नये लक्ष्यों या नई दवाओं की खोज या विभिन्न आणविक प्रारुपों द्वारा बनाए गए नये अणुओं के लिए बहुत महत्वपूर्ण उपकरण/जानकारी होता है। सीएसआई-सीसीएमबी यह कार्य कर रहा है और सार्स-सीओवी-2 वायरस का कल्चर करने के लिए वेरो सेल लाइन में एक प्रणाली की स्थापना कर रहा है जहां वायरस के विकास की अनुमति है। आशा है कि यह जल्द ही तैयार हो जाएगा।
सीसीएमबी ने नये तरीकों को अपनाकर क्षेत्रीय भाषाओं में सोशल मीडिया प्लेटफार्म का उपयोग करके कोरोना महामारी के लिए सावधानियां बरतने तथा संबंधित परामर्श जनता तक पहुंचाये है।
कोरोना नमूनों की जांच आरटी-पीसीआर पर चिकित्साकर्मियों को प्रशिक्षण
एएम/जेके/सीएल
(Visitor Counter : 373
निर्वाचन आयोग
भारतीय निर्वाचन आयोग के भारतीय अंतर्राष्ट्रीय लोकतंत्र और चुनाव प्रबंधन संस्थान  द्वारा म्यामांर के निर्वाचन अधिकारियों के लिए चुनाव प्रौद्यागिकी पर क्षमता विकास प्रशिक्षण कार्यक्रम का आयोजन
भारतीय निर्वाचन आयोग के भारतीय अंतर्राष्ट्रीय लोकतंत्र और चुनाव प्रबंधन संस्थान  द्वारा म्यामांर के निर्वाचन आयोग के अधिकारियों के लिए चुनाव प्रक्रिया में प्रौद्योगिकी के इस्तेमाल पर पांच दिवसीय प्रशिक्षण कार्यक्रम का आयोजन किया गया है।
इस अवसर पर चुनाव आयुक्त श्री सुशील चंद्रा ने दुनिया भर में लोकतंत्र को मजबूत करने और प्रौद्योगिकी के उपयोग के माध्यम से चुनावी प्रक्रिया में पारदर्शिता, विश्वास और निष्पक्षता के लिए चुनाव प्रबंधन निकायों के बीच चुनावों की बेहतरीन प्रक्रियाओं को साझा करने की आवश्यकता पर जोर दिया।
उन्होंने इस अवसर पर भारत में हाल में संपन्न आम चुनाव 2019 में प्रौद्योगिकी के सफल इस्तेमाल का उल्लेख किया जिसमें ईवीएम के साथ वीवीपैट के प्रयोग की पहल तथा मतदाताओं और निशक्त जनों के लिए एप्लिकेशन की शुरुआत, डाक मत पत्रों के प्रेषण के लिए इलेक्ट्रानिक पद्धति का इस्तेमाल तथा सी विजिल जैसी प्रौद्योगिकी के इस्तेमाल से बड़ा बदलाव दिखा। उन्होंने प्रतिभागियों को प्रशिक्षण कार्यक्रम में पूरे उत्साह के साथ भाग लेने तथा ऐसे विभिन्न क्षेत्रों की पहचान करने के लिए प्रोत्साहित किया जिनमें म्यामांर की चुनावी प्रक्रिया के दौरान प्रौद्योगिकी का इस्तेमाल किया जा सके।
चुनाव प्रौद्योगिकी में क्षमता विकास पर 2018-19 के दौरान आयोजित किए जाने वाले 9 कार्यक्रमों की श्रृंखला का यह 7वां कार्यक्रम है। इस कार्यक्रम में म्यामांर के निर्वाचन आयोग के कई बड़े अधिकारी भाग ले रहे हैं। इस कार्यक्रम का संचालन भारतीय निर्वाचन आयोग के अनुभवी अधिकारियों द्वारा किया जा रहा है। विदेश मंत्रालय के माध्यम से म्यामांर के निर्वाचन आयोग द्वारा किए गए अनुरोध पर इस कार्यक्रम की रूपरेखा विशेष रूप से बनाई गई है।
आईआईआईडीईएम ने म्यामांर में 2020 में होने वाले आम चुनाव के लिए वहां के अधिकारियों के प्रशिक्षण की जरूरतों का विश्लेषण 2017 में किया था और इसके आधार पर ही उनके लिए प्रशिक्षण कार्यक्रम की रूपरेखा तय की है।
कार्यक्रम में निर्वाचन आयोग के महानिदेशक श्री धीरेन्द्र ओझा ने चुनाव प्रक्रिया में विभिन्न हितधारकों द्वारा सोशल मीडिया के बढ़ते इस्तेमाल पर अपने विचार प्रकट किए।
इस अवसर पर आईआईआईडीईएम के निदेशक विवेक खरे ने प्रशिक्षण कार्यक्रम के बारे में विस्तार से जानकारी दी। आईआईआईडीईएम के वरिष्ठ सलाहकार डॉ. नूर मोहम्मद ने चुनाव प्रक्रिया में प्रौद्योगिकी के इस्तेमाल के महत्व पर प्रकाश डाला। बाद में निर्वाचन आयोग के सचिव श्री एस.बी. जोशी ने धन्यवाद प्रस्ताव पेश किया।
स्वास्थ्य एवं परिवार कल्याण मंत्रालय
डीसीजीआई ने सीरम इंस्टीट्यूट,पुणे द्वारा ऑक्सफोर्ड यूनिवर्सिटी वैक्सीन के II+III चरण के परीक्षणों को मंजूरी दी
भारत में कोविड मृत्यु दर घटकर 2.11% हुई
कोविड-19 बीमारी से ठीक होने वाले लोगों की कुल संख्या 11.8 लाख से अधिक हुई
भारतीय औषधि महानियंत्रक ने भारत में ऑक्सफ़ोर्ड यूनिवर्सिटी-एस्ट्रा ज़ेनेका कोविड-19टीके के चरण II+III का क्लिनिकल परीक्षण करने के लिए सीरम इंस्टिट्यूट ऑफ़ इंडिया, पुणे को मंजूरी दे दी है। इससे कोविड-19टीके के विकास में तेजी आएगी।
भारत में कोविड-19 बीमारी से होने वाली मृत्यु दर  में लगातार सुधार दर्ज किया जा रहा है और दुनिया में सबसे कम कोविड मृत्यु दर वाले देशों में भारत अपनी वैश्विक स्थिति बनाए हुए है। एक बार और गिरावट के साथ आज भारत में मृत्यु दर  2.11% पर पहुंच गई। यह ‘टेस्ट,ट्रैक एंड ट्रीट’ यानी परीक्षण, निगरानी और उपचार की परिकल्पित और प्रभावी रूप से लागू की गई रणनीति का परिणाम है जिसने देश में कोविड प्रबंधन को निर्देशित किया है।
कोविड-19 की प्रबंधन रणनीति समेकित रोगी प्रबंधन के साथ संक्रमित मामलों का जल्द पता लगाने और उन्हें आईसोलेशन में रखने पर ध्यान केंद्रित करती है और क्षेत्र स्वास्थ्य देखभाल कर्मचारियों की मदद से उच्च जोखिम वाले समुदायों की देखभाल को प्राथमिकता देती है जिससे देश भर में इस बीमारी से ठीक होने वाले लोगों की संख्या में निरंतर वृद्धि हो रही है। भारत में पिछले 24 घंटों में 40,574 से अधिक रोगी ठीक हुए हैं। इसके साथ ही कोविड-19 बीमारी से अब तक कुल 11,86,203 लोग ठीक हुए हैं और इससे ठीक होने की दर बढ़कर 65.77% तक पहुंच गई है।
इस बीमारी से रोज ठीक होने वाले लोगों की संख्या में निरंतर बढ़ोत्तरी के साथ, इससे ठीक होने वालों लोगों और इसके सक्रिय मामलों के बीच का अंतर 6 लाख से अधिक हो गया है। अभी यह अंतर 6,06,846 है। इसका मतलब है कि वास्तविक सक्रिय केस लोड 5,79,357 है और सभी चिकित्सकीय देखरेख में हैं।
स्वास्थ्य और परिवार कल्याण मंत्रालय ने 24 मई 2020 को अंतर्राष्ट्रीय आगमन पर जारी दिशा-निर्देशों की जगह इस विषय पर नए संशोधित दिशा-निर्देश जारी किए हैं। ये नए दिशा-निर्देश आधी रात 00.01 बजे,8 अगस्त 2020 से लागू होंगे। अधिक जानकारी के लिए: https://www.mohfw.gov.in/pdf/RevisedguidelinesforInternationalArrivals02082020.pdf पर क्लिक करें।
कोविड-19 से संबंधित तकनीकी मुद्दों, दिशा-निर्देशों एवं परामर्शों पर सभी प्रामाणिक और अद्यतन जानकारी के लिए कृपया नियमित रूप से https://www.mohfw.gov.in/और @MoHFW_INDIA देखें।
कोविड-19 से संबंधित तकनीकी सवाल technicalquery.covid19[at]gov[dot]in और अन्य सवाल ncov2019[at]gov[dot]in एवं @CovidIndiaSeva पर भेजे जा सकते हैं।
कोविड-19 को लेकर यदि कोई सवाल हो तो स्वास्थ्य और परिवार कल्याण मंत्रालय के हेल्पलाइन नंबर: + 91-11-23978046या 1075  पर कॉल करें। राज्यों / केंद्रशासित प्रदेशों के हेल्पलाइन नंबरों की सूची भी https://www.mohfw.gov.in/pdf/coronvavirushelplinenumber.pdfपर उपलब्ध है।
पूर्वोत्तर क्षेत्र विकास मंत्रालय
'उत्तर पूर्व महोत्सव' की शुरुआत बहुत धूमधाम और जन भागीदारी के साथ हुई
भारत की स्वतंत्रता के 75 वर्षों की विरासत का उत्सव मनाते हुए, उत्तर पूर्व क्षेत्र विकास मंत्रालय द्वारा आजादी का अमृत महोत्सव के भाग के रूप में 'उत्तर पूर्व महोत्सव' का आयोजन किया जा रहा है
मणिपुर के इंफाल में उत्तर पूर्व क्षेत्रीय खेल प्रतियोगिता का उद्घाटन
'स्वस्थ मन के लिए स्वस्थ खेल' विषय के अंतर्गत असम के गुवाहाटी में हाफ मैराथन, वॉकथॉन और साइक्लोथॉन का आयोजन किया गया
'जर्नी ऑफ नगालैंड सिंस स्टेटहुड' विषय के अंतर्गत सांस्कृतिक उत्सव का आयोजन किया गया
'उत्तर पूर्व महोत्सव' का उद्घाटन बहुत ही धूमधाम और जन भागीदारी के साथ हुआ। भारत की स्वतंत्रता के 75 वर्षों की विरासत का उत्सव मनाते हुए, उत्तर पूर्व क्षेत्र विकास मंत्रालय द्वारा आजादी का अमृत महोत्सव के भाग के रूप में 'उत्तर पूर्व महोत्सव' का आयोजन किया जा रहा है।
उत्सव को आगे बढ़ाते हुए, मणिपुर के मुख्यमंत्री श्री एन. बीरेन सिंह ने इम्फाल के खुमान लंपाक में उत्तर पूर्व क्षेत्रीय खेल प्रतियोगिता के उद्घाटन समारोह की शुरुआत की। इस खेल प्रतियोगिता के माध्यम से राज्य के उभरते हुए खिलाड़ी एक-दूसरे के साथ प्रतिस्पर्धा कर सकेंगे। मणिपुर के अन्य स्थानों में भी दिनभर प्रतियोगिताएं आयोजित की गई, जहां पर युवाओं ने टेबल टेनिस टूर्नामेंट और फुटबॉल मैच में हिस्सा लिया।
'उत्तर पूर्व महोत्सव' की शुरुआत आज से असम के गुवाहाटी में भी हुई। ‘जन भागीदारी’ वाली पहल को आगे बढ़ाते हुए, 'स्वस्थ मन के लिए स्वस्थ खेल' विषय के अंतर्गत हाफ मैराथन, वॉकथॉन और साइक्लोथॉन जैसे खेलों का आयोजन किया गया।
इसके अलावा, मिजोरम में भी आज आजादी का अमृत महोत्सव समारोह आयोजित किया गया। मिनी-मैराथन और साइकिलिंग रैलियों जैसे कार्यक्रमों का आयोजन पूरे सइहा जिले और लुंगलेई जिले में किया गया। जन भागीदारी पर बल देते हुए समाज के सभी वर्ग के लोगों ने इन कार्यक्रमों में हिस्सा लिया। मिजोरम के लुंगलेई जिले की साइकिलंग रैली में नागरिकों के साथ-साथ असम राइफल्स के कर्मचारियों ने भी हिस्सा लिया।
आज से नगालैंड में भी सांस्कृतिक उत्सव की शुरुआत हुई। इस उत्सव को शिलोई होटल जाप्फू, कोहिमा में 'जर्नी ऑफ नगालैंड सिंस स्टेटहुड' विषय के अंतर्गत मनाया गया। इस कार्यक्रम की अध्यक्षता नगालैंड के आयुक्त ने की। इस कार्यक्रम में सांस्कृतिक कार्यक्रमों, कोरल के साथ-साथ एक प्रस्तुति भी प्रदर्शित की गई। राज्य के आईपीआर विभाग द्वारा नगालैंड के इतिहास पर फोटोग्राफी प्रदर्शनी का भी प्रदर्शन किया गया।
उत्तर पूर्व महोत्सव समारोह की शुरुआत सिक्किम में नागरिकों की पूर्ण जन भागीदारी के साथ हुई। सोरेंग जिले में "लोकल गवर्नमेंट मेकिंग ए मास डेवलपमेंट" विषय पर वाद-विवाद प्रतियोगिता का आयोजन किया गया। गायलसिंग जिले के एक सुदूर प्रखंड में चित्रकला, वाद-विवाद और निबंध प्रतियोगिताओं का आयोजन किया गया। मंगन जिला में जिला क्विज प्रतियोगिता का आयोजन किया गया।
पत्तन, पोत परिवहन और जलमार्ग मंत्रालय
पोत परिवहन मंत्रालय के बंदरगाहों और पीएसयू ने सीएसआर कोष के रूप में पीएम केयर्स में दिए 52 करोड़ रुपये
 में 52 करोड़ रुपये का अंशदान करने का फैसला किया है, जिसे कोरोना वायरस  महामारी से प्रभावित लोगों को राहत उपलब्ध कराने के लिए बनाया गया है।
बंदरगाहों/ पीएसयू द्वारा पीएम केयर को हस्तांतरित किया गया कोष
|
|
क्र. सं.
|
|
बंदरगाह/पीएसयू
|
|
सीएसआर धनराशि 
|
|
1
|
|
कोलकाता पोर्ट ट्रस्ट
|
|
1 करोड़
|
|
2
|
|
मुंबई पोर्ट ट्रस्ट
|
|
1 करोड़
|
|
3
|
|
जवाहरलाल नेहरू पोर्ट ट्रस्ट
|
|
16.40 करोड़
|
|
4
|
|
दीनदयाल पोर्ट ट्रस्ट
|
|
8 करोड़
|
|
5
|
|
पारादीप पोर्ट ट्रस्ट
|
|
8 करोड़
|
|
6
|
|
कोच्चि पोर्ट ट्रस्ट
|
|
0.5458 करोड़
|
|
7
|
|
चेन्नई पोर्ट ट्रस्ट
|
|
0.50 करोड़
|
|
8
|
|
विशाखापट्टनम पोर्ट ट्रस्ट
|
|
1 करोड़
|
|
9
|
|
वी. ओ. चिदम्बरम पोर्ट ट्रस्ट
|
|
2 करोड़
|
|
10
|
|
कामारजार पोर्ट लिमिटेड
|
|
4 करोड़
|
|
11
|
|
न्यू मंगलोर पोर्ट ट्रस्ट
|
|
4 करोड़
|
|
12
|
|
मार्मागोवा पोर्ट ट्रस्ट
|
|
0.25 करोड़
|
|
|
|
बंदरगाहों द्वारा दी गई सीएसआर धनराशि
|
|
46.6958 करोड़
|
|
13
|
|
डीजीएलएल
|
|
1 करोड़
|
|
14
|
|
एससीआई
|
|
0.37 करोड़
|
|
15
|
|
सीएसएल
|
|
2.50 करोड़
|
|
16
|
|
आईपीआरसीएल
|
|
50 लाख
|
|
17
|
|
डीसीआई
|
|
1 करोड़
|
|
18
|
|
एसडीसीएल
|
|
9,45,320
|
|
|
|
पीएसयू द्वारा दी गई सीएसआर धनराशि
|
|
54,645,320
|
|
|
|
कुल 
|
|
52,16,03,320
विज्ञान एवं प्रौद्योगिकी मंत्रालय
भारत और नीदरलैंड ने संयुक्त सहयोग के रूप में लोटस-एचआर
 के दूसरे चरण का शुभारंभ किया
नीदरलैंड के राजा विलेम-अलेक्जेंडर और नीदरलैंड की रानी मैक्सिमा की यात्रा के दौरान स्वस्थ्य पुन: उपयोग सयंत्र के लिए शहरी सीवेज स्ट्रीम के स्थानीय उपचार  कार्यक्रम के दूसरे चरण का आज केंद्रीय विज्ञान और प्रौद्योगिकी, पृथ्वी विज्ञान, स्वास्थ्य और परिवार कल्याण मंत्री डॉ. हर्षवर्धन ने संयुक्त शुभारंभ किया। यह कार्यक्रम बारापुल्ला ड्रेन दिल्ली की जल प्रयोगशाला में आयोजित किया गया।
नई दिल्ली में आयोजित कार्यक्रम में सीवेज जल के उपचार के लिए लोटस-एचआर की शुरूआत की घोषणा करते हुए डॉ. हर्षवर्धन ने कहा कि आज हम दूसरे चरण में प्रवेश कर रहे हैं जिसमें प्रतिदिन दस हजार एल सीवेज जल का उपचार किया जाएगा। डच और भारतीय कंपनियां अपनी मौजूदा प्रौद्योगिकियों को साझा करके इस परियोजना में योगदान कर रही हैं। कंपनियों द्वारा यह प्रदर्शन भी किया जाएगा कि किस प्रकार शहरी गंदे पानी को उपचारित करके स्वच्छ जल में बदलकर विभिन्न कार्यों में प्रयोग किया जा सकता है। हम देश भर में अन्य परियोजनाओं में भी इस प्रक्रिया को शुरू कर रहे हैं।
जुलाई, 2017 में शुरू की गई इस परियोजना का उद्देश्य एक अच्छी समग्र अपशिष्ट जल प्रबंधन पहुंच का प्रदर्शन करना है। जिसमें स्वच्छ जल का उत्पादन होगा और उसे विभिन्न कार्यों में दोबारा प्रयोग किया जा सकेगा। इस नवाचारी पाइलेट स्केल मॉडयूलर सयंत्र में कार्य शुरू होने पर प्रतिदिन दस हजार लीटर सीवेज जल का उपचार होगा और उपयोगकर्ताओं को आत्मनिर्भर मॉडल उपलब्ध होगा। इस पाइलेट स्केल सेवा में विविध प्रौद्योगिकियां शामिल होंगी ताकि पाइलेट स्केल पर उत्पन्न डेटा दिल्ली और देश के अन्य स्थलों के लिए उपचार प्रौद्योगिकी द्वारा उपकरण पेटी बन जाए। इस पेटी में प्रौद्योगिकियों के मिश्रण और मिलान का उचित नाली के पानी की मात्रा, गुणवत्ता और भूमि उपलब्धता, स्थल पंहुच के साथ भौगोलिक स्थिति पर निर्भर करेगा।
लोटस-एचआर परियोजना विज्ञान और प्रौद्योगिकी मंत्रालय के जैव प्रौद्योगिकी विभाग तथा नीदरलैंड सरकार के वैज्ञानिक अनुसंधान/एसटीडब्ल्यू के लिए नीदरलैंड संगंठन द्वारा संयुक्त रूप से प्रायोजित है। नीदरलैंड के राजा और रानी की भारत-नीदरलैंड जल प्रयोगशाला की यात्रा दोनों देशों के बीच चल रहे सहयोग के महत्व को दर्शाने के साथ-साथ बारापुल्ला नाले की साफ-सफाई के लिए लोटस-एचआर परियोजना के दूसरे चरण के माध्यम से गतिविधियों का विस्तार करके सहयोग का और मजबूत कर रही है। जल प्रयोगशाला की यात्रा के दौरान राजा-रानी को जल प्रौद्योगिकी के क्षेत्र में सहयोग के बारे में जानकारी दी गई। उन्होंने इस बारे में हुई पहलों की सराहना की।
वेटलैब एक डिजाइन चुनौती है जिसमें डीबीटी-बीआईआरएसी और नीदरलैंड एंटरप्राइज एजेंसी द्वारा संयुक्त रूप से सहयोग किया गया है। यह प्रतियोगिता का एक नया तरीका है जो भारतीय और डच दोनों के युवा पेशेवरों और छात्रों को भारत की शहरी जल चुनौतियों के समाधान के लिए नवाचारी विचारों के लिए तथा भारत की नदियों को साफ करने के लिए योगदान हेतु अलग तरह से सोचने के लिए विशिष्ट शिक्षण और नेटवर्किंग मंच उपलब्ध कराता है।
भारत-डच सहयोग का उद्देश्य तकनीकी उद्यमशीलता का सृजन करने तथा स्वस्थ्य पुन: उपयोग के लिए सीवेज जल को स्वच्छ जल में परिवर्तित करने तथा स्थायी व्यापार मॉडल को प्रोत्साहन देने के लिए नए मार्ग प्रशस्त करना है। दिल्ली के उपराज्यपाल, श्री अनिल बैजल, भारत सरकार के प्रमुख वैज्ञानिक सलाहकार, श्री विजयराघवन, में जैव प्रौद्योगिकी विभाग की सचिव सुश्री रेणु स्वरूप और अन्य गणमान्य व्यक्ति भी इस कार्यक्रम में उपस्थित थे।
राष्ट्रपति सचिवालय
भारतीय सिविल लेखा सेवा के अधिकारियों ने राष्ट्रपति से मुलाकात की
भारतीय सिविल लेखा सेवा  के अधिकारियों ने आज  राष्ट्रपति भवन में राष्ट्रपति श्रीमती द्रौपदी मुर्मु से मुलाकात की।
अधिकारियों को संबोधित करते हुए राष्ट्रपति ने कहा कि वे देश के वित्तीय प्रशासन में महत्वपूर्ण भूमिका अदा करेंगे। उन्होंने कहा कि युवा सिविल सेवकों के रूप में उनसे  सार्वजनिक प्रशासन में उत्कृष्टता का प्रयास करने और संविधान में प्रदत्त मूल्यों को बनाए रखने की अपेक्षा की जाती है। राष्ट्रपति ने कहा कि वे जिस भी संगठन या विभाग में तैनात हों, उन्हें अपने कार्य के उद्देश्यों का पता होना चाहिए। प्रक्रिया का पालन करते हुए उद्देश्य से भटकना नहीं चाहिए। राष्ट्रपति ने अधिकारियों से आग्रह किया कि वे सार्वजनिक कल्याण और देश के समावेशी विकास के उद्देश्य से काम करें।
राष्ट्रपति ने कहा कि भारतीय सिविल लेखा सेवा ने यह सुनिश्चित किया है कि लेखा प्रक्रिया और लेखा रिपोर्ट सरकार में वित्तीय जवाबदेही सुनिश्चित करने और लोक प्रशासन में पारदर्शिता लाने का साधन बने। सार्वजनिक वित्तीय प्रबंधन की एक ठोस प्रणाली देश में न्यायसंगत और समावेशी विकास को बढ़ावा देने में मदद करती है। उन्होंने कहा कि देश में सार्वजनिक वित्तीय प्रबंधन के प्रमुख संचालकों के रूप में भारतीय सिविल लेखा सेवा के अधिकारियों से उन प्रणालियों को डिजाइन, विकसित और कार्यान्वित करने की अपेक्षा की जाती है, जो अंतर्राष्ट्रीय क्षेत्र में भी एक आदर्श बनते हैं।
राष्ट्रपति ने कहा कि यांत्रिकीकरण और प्रौद्योगिकी के उपयोग ने देश में शासन के मानक बदल दिए हैं। हमने शासन प्रणालियों में प्रौद्योगिकी के उपयोग में तेज बदलाव देखा है। डिजिटाइजेशन और ऑनलाइन सर्विस डिलीवरी से लोक प्रशासन में काफी हद तक पारदर्शिता और जवाबदेही बढ़ी है। नए लेखा सॉफ्टवेयर और क्लाउड स्टोरेज प्रौद्योगिकियों के आने से लेखांकन प्रक्रियाओं के अधिक सहज और सटीक होने की संभावना है।
राष्ट्रपति का अभिभाषण पढ़ने के लिए यहां क्लिक करें
प्रधानमंत्री कार्यालय
प्रधानमंत्री ने विजयवाड़ा के कोविड केन्द्र में आग के कारण हुए जान-माल के नुकसान पर दु:ख व्यक्त किया
प्रधानमंत्री श्री नरेन्द्र मोदी ने विजयवाड़ा के कोविड केन्द्र में आग के कारण हुए जान-माल के नुकसान पर दु:ख व्यक्त किया है।
प्रधानमंत्री ने एक ट्वीट में कहा,
‘विजयवाड़ा के कोविड केन्द्र में लगी आग से व्यथित हूं। मेरी सहानुभूति उन लोगों के साथ है जिन्होंने अपने प्रियजनों को खो दिया। मैं प्रार्थना करता हूं कि जितनी जल्द संभव हो, घायल व्यक्ति स्वस्थ हो जायें। मैंने आंध्रप्रदेश के मुख्यमंत्री श्री वाई.एस. जगन जी से वर्तमान स्थिति पर चर्चा की और उन्हें सभी संभव सहायता का आश्वासन दिया।’
भारतीय प्रतिस्पर्धा आयोग
भारतीय प्रतिस्पर्धा आयोग ने ओडिशा जलविद्युत कॉर्पोरेशन लिमिटेड  द्वारा ओडिशा विद्युत उत्पादन कॉर्पोरेशन लिमिटेड  के शेयर्स के अधिग्रहण की मंजूरी दे दी
भारतीय प्रतिस्पर्धा आयोग  ने ओडिशा जलविद्युत कॉर्पोरेशन लिमिटेड  द्वारा ओडिशा विद्युत उत्पादन कॉर्पोरेशन लिमिटेड  के शेयर्स के अधिग्रहण की मंजूरी प्रतिस्पर्धा अधिनियम, 2002 की धारा 31  के तहत दे दी है।
ओएचपीसी ओडिशा सरकार के संपूर्ण स्वामित्व और संचालन वाला सार्वजनिक क्षेत्र का उपक्रम है। ये नवीनीकरण ऊर्जा के स्त्रोतों जैसे जलविद्युत और सौर ऊर्जा के क्षेत्र में विद्युत उत्पादन के लिए काम करता है।
वहीं ओपीजीसी राज्य सरकार और केंद्र सरकार का एक संयुक्त उद्यम है जहां ओडिशा और केंद्र की 51 फीसदी संयुक्त हिस्सेदारी है और शेष 49 फीसदी शेयर्स पर अमेरिकी कंपनी एईएस कॉर्पोरेशन का एईएस ओपीजीसी होल्डिंग और एईएस इंडिया प्राइवेड लिमिटेड के जरिए हिस्सा है। ये कंपनी कोयला आधारित थर्मल पावर प्लांट और लघु जल विद्युत प्रोजक्ट्स के व्यवसाय में कार्यरत है।
इस प्रस्तावित साझेदारी में ओएचपीसी द्वारा ओपीजीसी के एईएस ओपीजीसी होल्डिंग और एईएस इंडिया से 49 फीसदी इक्विटी शेयरों का 'शेयर बिक्री और खरीद समझौते' के अनुसार अधिग्रहण शामिल है।
अधिग्रहण का विस्तृत आदेश सीसीआई द्वारा जारी किया जाएगा।
प्रधानमंत्री कार्यालय
प्रधानमंत्री श्री नरेन्द्र मोदी ने रूसी संघ के राष्ट्रपति श्री व्लादिमीर पुतिन के साथ टेलीफोन पर बात की
प्रधानमंत्री श्री नरेन्द्र मोदी ने आज रूसी संघ के राष्ट्रपति महामहिम श्री व्लादिमीर पुतिन के साथ टेलीफोन पर बातचीत की।
दोनों नेताओं ने एससीओ शिखर सम्मेलन के साथ-साथ समरकंद में अपनी बैठक के बाद, ऊर्जा के क्षेत्र में सहयोग, व्यापार और निवेश, रक्षा और सुरक्षा सहयोग और अन्य प्रमुख क्षेत्रों के साथ-साथ द्विपक्षीय संबंधों के कई पहलुओं की समीक्षा की।
यूक्रेन में चल रहे संघर्ष के संदर्भ में, प्रधानमंत्री ने बातचीत और कूटनीति के अपने आह्वान को दोहराया क्योंकि यही एकमात्र उपाय है।
प्रधानमंत्री ने राष्ट्रपति पुतिन को जी-20 में भारत की मौजूदा अध्यक्षता के बारे में जानकारी दी और इसकी प्रमुख प्राथमिकताओं पर प्रकाश डाला। उन्होंने शंघाई सहयोग संगठन की भारत की अध्यक्षता के दौरान दोनों देशों के एक साथ काम करने की भी उम्मीद जताई।
दोनों नेताओं ने एक-दूसरे के साथ नियमित संपर्क में रहने पर सहमति व्यक्त की।
कार्मिक, लोक शिकायत एवं पेंशन मंत्रालय
केंद्रीय मंत्री और जाने-माने मधुमेह विशेषज्ञ डॉ. जितेंद्र सिंह ने कहा, कोविड ने एकीकृत चिकित्सा प्रणाली के महत्व को रेखांकित किया है
आज केंद्रीय मंत्री डॉ. जितेंद्र सिंह, जो जाने-माने मधुमेह विशेषज्ञ  भी हैं, ने कहा कि कोरोना महामारी ने एकीकृत चिकित्सा प्रणाली के महत्व को रेखांकित किया है। रिसर्च सोसायटी फॉर द स्टडी ऑफ डायबिटीज इन इंडिया  के 48वें वार्षिक सम्मेलन के मुख्य संबोधन में उन्होंने कहा कि कोविड ने हमें विपरीत हालात में नए मानकों की तलाश करने के लिए प्रेरित किया है और भारतीय पारंपरिक चिकित्सा प्रणाली के महत्व को रेखांकित किया है।
डॉ. जितेंद्र सिंह ने कहा कि यहां तक कि कोरोना से पहले समय के दौर में भी, सबूतों के साथ यह सिद्ध हो गया था कि गैर-संक्रामक रोगों जैसे डायबिटीज-मेलिटस के इलाज में कुछ खास योगासनों का अभ्यास करके और नेचुरोपैथी में उपलब्ध जीवन शैलीगत बदलावों को अपना कर इंसुलिन या मधुमेह रोधी दवाओं की खुराक घटाई जा सकती है।
डॉ. जितेंद्र सिंह ने कहा कि महामारी के दौरान मधुमेह विशेषज्ञों पर एक से ज्यादा रोगों से ग्रस्त मरीजों को सलाह देने और मार्गदर्शन करने की अतिरिक्त जिम्मेदारी है। उन्होंने कहा कि कोविड महामारी के दौरान, कई एलोपैथिक मेडिकल के पेशेवरों ने, जो इलाज की अन्य प्रणालियों को लेकर उलझन में थे, आयुर्वेद और योग से प्रतिरक्षा बनाने वाली दवाओं और प्रतिरोधकता को बढ़ाने वाले उपायों में दिलचस्पी दिखानी शुरू की है।
डॉ. जितेंद्र सिंह ने कई श्रेणियों में आरएसएसडीआई पुरस्कार बांटे और डायबिटीज प्रबंधन की गाइडलाइन भी जारी की। उन्होंने डायबिटीज अपडेट 2020 के साथ-साथ एनुअल केस बुक और आरएसएसडीआई ईयर बुक ऑफ डायबिटीज को भी जारी किया।
इंटरनेशनल वेबिनार में आरएसएसडीआई के अध्यक्ष डॉ. बंशी साबू, इंटरनेशनल डायबिटीज फेडरेशन के अध्यक्ष डॉ. एंड्रयू बोल्टन, आईडीएफ-दक्षिण पूर्व एशिया क्षेत्र के चेयर प्रोफेसर शशांक जोशी और अन्य जाने-माने चिकित्सा पेशेवर शामिल हुए।
<><><><><>
एमजी/एएम/आरकेएस/डीसी
(Visitor Counter : 172